
SANDAKAN:  Menteri  Pembangunan
Masyarakat dan Kesejahteraan Rakyat Negeri,
Datuk James Ratib, mahu Jabatan Air dan
pihak konsesi yang bertanggungjawab
segera menjalankan penyelenggaraan ke atas
lubang bor di sekitar daerah ini bagi menan-
gani masalah bekalan air semakin kritikal.

Beliau berkata demikian selepas melawat
sebuah lubang bor yang terletak dalam
kawasan Kolej Vokasional Sandakan di Batu
2 pada Sabtu.

Difahamkan, bekalan air bawah tanah
melalui lubang bor merupakan salah satu
penyumbang kepada Loji Rawatan Air (LRA)
Hilltop, yang kini ditutup akibat kekurangan
sumber air.

Penutupan [RA Hilltop menyebabkan
gangguan bekalan air di kebanyakan
kawasan Sandakan, terutamanya dari pusat
bandar hingga ke kawasan Nam Tung.

“Daripada lawatan kami sebelum ini ke
LRA Hilltop, kami mendapati terdapat 10
lubang bor yang tidak berfungsi. Oleh itu,
Jabatan Air mengarahkan perunding untuk
menilai keadaan dan kajian menunjukkan
bahawa tiga lubang bor masih boleh digu-
nakan tetapi memerlukan penyelenggaraan
segera,” katanya.

Beliau berkata, jika sekurang-kurangnya
lima daripada 10 lubang bor dapat dibaik
pulih, masalah kekurangan air di Sandakan
boleh dikurangkan dalam masa terdekat.

“Oleh itu, saya menggesa Jabatan Air dan
syarikat konsesi untuk segera turun padang

DARI kanan, Walter, James dan

George bersama wakil dari Jabatan Air
Sandakan melawat salah satu lubang bor.

dan bekerjasama dalam mencari penyelesa-
ian bagi memastikan bekalan air kembali sta-
bil di Sandakan,” tambahnya.

Beliau berharap kerja penyelenggaraan
dapat dilaksanakan dengan segera bagi
memastikan  sekurang-kurangnya tiga
hingga lima lubang bor kembali berfungsi
dan dapat menyalurkan air ke LRA Hilltop
untuk memenuhi keperluan penduduk.

Turut hadir dalam lawatan itu ialah Presi-
den Majlis Perbandaran Sandakan, Walter
Kenson, Ahli Dewan Undangan Negeri
(Adun) Karamunting, Datuk George Hiew,
dan wakil dari Jabatan Air Sandakan.

Sementara itu, George berharap kerja
penyelenggaraan dapat dilaksanakan den-
gan segera bagi menyelesaikan krisis airyang
membebankan penduduk di kawasannya.

Katanya, masalah air bukan sahaja menje-
jaskan kualiti hidup penduduk tetapi juga
menyukarkan urusan perniagaan, teruta-
manya restoran dan hotel.




